Document ID: /roh_data/filtered/fineweb-2-filterrobots_roh.jsonl.gz/6893

Cumpareglià cun l’onn avant è la Svizra dentant ruschnada enavos per in plaz sin il 5avel plaz. Il pajais saja cunzunt uschè cumpetitiv pervi da sia populaziun fitg bain scolada e sauna, scrivan ils experts dal WEF. Valità negativamain vegn ch’i dovria dapli temp da fundar ina firma en Svizra ch’en auters pajais.
A la testa da la rangaziun dal WEF hai dà ina midada: Il pajais il pli cumpetitiv è da nov Singapur e betg pli ils Stadis Unids che suondan sin il segund plaz.
Top 10 da la cumpetitivitad
|Plaz||Pajais||Midada en congual cun 2018|
|1.||Singapur||+1 plaz|
|2.||Stadis Unids||-1 plaz|
|3.||Hongkong||+4 plazs|
|4.||Pajais Bass||+2 plazs|
|5.||Svizra||-1 plaz|
|6.||Giapun||-1 plaz|
|7.||Germania||-4 plazs|
|8.||Svezia ||+1 plaz|
|9.||Gronda Britannia||-1 plaz|
|10.||Danemarc ||–|
Sin ils ultims plazs sa chattan il Kongo, il Jemen ed il Tschad.
Rapport da cumpetitivitad dal WEF
En ses rapport ha il Forum mundial d’economia resguardà en tut 141 pajais. Quest rapport datti dapi il 1979. La metoda da mesirar è però adina puspè vegnida adattada.
RR novitads 06:00